CELEX: 62008CA0487
Language: lv
Date: 2010-06-03 00:00:00
Title: Lieta C-487/08: Tiesas (pirmā palāta) 2010. gada 3. jūnija spriedums — Eiropas Komisija/Spānijas Karaliste (Valsts pienākumu neizpilde — Kapitāla brīva aprite — EKL 56. pants un EEZ līguma 40. pants — Atšķirīga attieksme — Sabiedrībām rezidentēm un sabiedrībām nerezidentēm izmaksātas dividendes)

31.7.2010   
            
            
               LV
            
            
               Eiropas Savienības Oficiālais Vēstnesis
            
            
               C 209/6
            
         Tiesas (pirmā palāta) 2010. gada 3. jūnija spriedums — Eiropas Komisija/Spānijas Karaliste
   (Lieta C-487/08) (1)
   
   (Valsts pienākumu neizpilde - Kapitāla brīva aprite - EKL 56. pants un EEZ līguma 40. pants - Atšķirīga attieksme - Sabiedrībām rezidentēm un sabiedrībām nerezidentēm izmaksātas dividendes)
   2010/C 209/08
   Tiesvedības valoda — spāņu
   
      Lietas dalībnieki
   
   
      Prasītāja: Eiropas Komisija (pārstāvji — R. Lyal un I. Martinez del Peral Cagigal)
   
      Atbildētāja: Spānijas Karaliste (pārstāvis — N. Díaz Abad)
   
      Priekšmets
   
   Valsts pienākumu neizpilde — EKL 56. panta un EEZ līguma 40. panta pārkāpums — Atšķirīga attieksme pret rezidentiem un ārvalstniekiem izmaksātajām dividendēm
   
      Rezolutīvā daļa:
   
   
               1)
            
            
               atbrīvojuma no nodokļa ieturēšanas no dividendēm, ko izmaksājušas sabiedrības, kas ir Spānijas rezidentes, saņemšanai paredzot tādu dividenžu saņēmēju sabiedrību līdzdalības apmēru dividendes izmaksājošo sabiedrību kapitālā, kas dividenžu saņēmējām sabiedrībām, kuras ir citas dalībvalsts rezidentes, ir augstāks nekā dividenžu saņēmējām sabiedrībām, kas ir Spānijas rezidentes, Spānijas Karaliste nav izpildījusi EKL 56. panta 1. punktā paredzētos pienākumus;
            
         
               2)
            
            
               pārējā daļā prasību noraidīt;
            
         
               3)
            
            
               Eiropas Komisija un Spānijas Karaliste sedz savus tiesāšanās izdevumus pašas.
            
         
      (1)  OV C 19, 24.01.2009.